《六么令（壬寅四月，扶病外邑催租，寄内）》
宋代·杨泽民

道骨仙风，本自无寒燠。谁教勉从人事，风雨充梳沐。酒病从来从作，汤药宜谙熟。五穷难逐。折腰升斗，辜负当年旧松菊。

今岁重更甲子，已是难题目。那更频陪俎宴，几度山颓玉。扶病奔驰外邑，宛转溪山曲。蛛丝应卜。音书频寄，止酒加餐不须嘱。

作者简介：南宋乐安人。著有《和清真词》，时人合周邦彦、方千里词刻之，号三英集。作品有《瑞龙吟》、《琐窗寒》、《风流子 》、《渡江云》、《应天长 》、《荔枝香》、《还京乐》、《扫花游》、《玲珑四犯 》、《解连环》等。